Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 167/2000. (IX. 29.) Korm. rendelethez
Paragraph Index: 52

1. A képzési cél Olyan vidékfejlesztő agrármérnök szakemberek képzése, akik ökológiai szemlélettel sajátítják el a mezőgazdasággal összefüggő mérnöki feladatokat, elméletben és gyakorlatban egyaránt képesek a tudományosan megalapozott hatékony termelőmunka irányítására. Felkészülnek a növénytermesztési, állattenyésztési, ökonómiai, biotechnikai, környezetvédelmi, termékfeldolgozási és minőségbiztosítási szakterületeken irányító munkára. Ezen túl a szakemberek képesek a vidéki erőforrások (természeti, gazdasági, társadalmi) felismerésére és komplex értékelésére, a terület- és vidékfejlesztés európai normák szerinti értelmezésére, vidékfejlesztési programok tervezésére és irányítására, valamint speciális érdeklődésüknek megfelelően, a mezőgazdasági szaktanácsadás, vagy a természetvédelem és vadgazdálkodás, vagy a falusi vendéglátás és turizmus, vagy a kevésbé jellemző földhasználati módok (erdő, gyep) és tájgazdálkodás alkotó művelésére.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes